Тілеухан Әлиакбарұлы Тұрмағамбетов

Тілеухан Әлиакбарұлы Тұрмағамбетов (18 қараша 1965 жылhttp://footballfacts.ru/players/108784, Қызылорда) — қазақ футболшысы, шабуылшы, футбол жаттықтырушысы. Қазақстан чемпионаттары тарихындағы тұңғыш хет-триктің авторы.  

 Карьерасы 

 Клубтық 
Қызылорда футболының түлегі. 1981 жылы не-бары 16 жасында қызылордалық "Мелиоратор" клубында ойнай бастады. 1981 жылы 16 қазанда "Уралец" клубына қарсы КСРО чемпионаттарының екінші лигасында тұңғыш рет кәсіби футболшы ретінде алаңға шықты. 

1983 жылы КСРО жастар құрамасына шақырту алды. Бірақ алаңға шықпады.

1983 жылы алматылық "Қайратқа" ауысты. 

1985 жылы тұңғыш рет КСРО Жоғары лигасында ойнады. 24 наурыз күні Донецкінің "Шахтеріне" қарсы тұсаукесер ойынын өткізді, маусым ортасына дейін бес рет алаңға шықты. Бір қызығы, сол кездесудің ешқайсысында "Қайрат" қарсыластарынан ұтылмады. Бірақ сол бес ойынннан соң қайтадан жоғары лигада ойнаған жоқ, себебі жыл соңында туған клубы "Мелиоратор" сапына қайта оралған еді.

Одақ тарағанша "Мелиоратордан" басқа клубқа ауыспады. 1988-90 жылдары үш маусым қатарынан "Мелиоратордың" үздік шабуылшысы атанды.

1992 жылы Қазақстанның тұңғыш чемпионатында он бір гол соқты, 15 мамырда "Металлист" (Қызылжар) клубының қақпасына үш гол соқты, бұл отандық чемпионат тарихындағы тұңғыш хет-трик болатын.

 Ұлттық құрама 
1992 жылы 14 қыркүйекте сырт алаңда Түрікменстанға қарсы ойында құрама сапында тұңғыш рет алаңға шықты.

1995 жылы 29 желтоқсанда Сауд Арабиясына қарсы жолдастық кездесуде құрама сапындағы соңғы ойынын өткізді.

 Баркерлік карьерасы 
1999 жылы "Тараз" сапында жүріп карьерасын аяқтады да, бапкерлікке кірісті. 2001-09 жылдары бірнеше рет "Қайсардың" бас бапкері қызметін атқарды.

 Дереккөздер 

 Сыртқы сілтемелер 
Футболшының өмірбаяны 
Профилі

Санат:Қазақстан футболшылары
Санат:Қазақстан Ұлттық футбол құрамасының ойыншылары
Санат:Қайсар ФК ойыншылары
Санат:Қайрат ФК ойыншылары
Санат:Жігер ФК ойыншылары
Санат:Тараз ФК ойыншылары
Санат:Қазақстан футбол жаттықтырушылары
Санат:Қайсар ФК жаттықтырушылары